**Дәл сондай адам болыңыз!**

***«Алайда, о, Жаратқан Ие, Сен рухани Әкемізсің. Сен құмырашыға, біз саз балшыққа ұқсаймыз. Бәріміз Сенің қолыңнан шыққан жаратылысыңбыз»***

***(Ишая 64:8)***

Шона есімді қыздың бөлмесінің бірнеше жерінде «ДСАБ» деп жазылған кішкентай жазбалар болды. Бұл жұмбақ әріптердің мағынасы неде?

ДСАБ сөзі «Дәл сондай адам бол!» дегенді білдіреді. Шона мұны былай деп түсіндірді: «Мен өз өзіме күнделікті, Құдай мені қандай адам етіп жаратса, дәл сондай адам болуым керектігін еске салып отыруым керек!» Бұл әлемде адамдар үнемі біздің қандай адам екенімізді анықтағысы келіп, содан соң өзгерткісі келеді, бірақ Шона Құдай бізді қандай адам етіп жаратса, дәл сондай адам болуымыз керектігін түсінді.

Киелі кітаптың Ишая кітабы құмырашының қолындағы саз балшық сияқты: “Бәріміз Сенің қолыңнан шыққан жаратылысыңбыз” (Ишая 64:8) екенін еске салады. Қолдан жасалған ыдыс ерекше болады. Құмырашының ойы мен еркіне сәйкес, Оның қолымен жасалған екі ыдыс бірдей болмайды. Ол Өзінің жасаған әрбір ыдысының қандай мақсатта қолданылуы керектігін біледі. Ол сізді жаратқан кезде, Оның ойында сіздің өміріңізге арналған белгілі бір мақсаты болды.

Забур кітабында былай делінген: «Сен іш құрылысымды қалыптастырдың, ана құрсағында мені жараттың» (Забур 138:13). Құдайдың қолы сіздің алғашқы тынысыңыздан бұрын сіздің өміріңізде болды. “Құдай бізді Иса Мәсіхпен тығыз байланыста болып, игі істер жасау үшін ерекше қылып жаратты. Соларды орындауымыз үшін Құдай бізге алдын ала жағдай туғызды да.” дейді (Ефестіктерге 2:10).

Өмірде Құдай сізді жаратқан адам болудан асқан қанағаттанарлық ештеңе жоқ. Сізге кім болу керектігін айтатын басқа адамдарды тыңдауды доғарыңыз және... Шона айтқандай: «Құдай сізді жаратқан адам болыңыз!».